钦定古今图书集成/明伦汇编/闺媛典/第084卷 > 陈璟妻朱氏
## 钦定古今图书集成/明伦汇编/闺媛典/第084卷 > 陈璟妻朱氏

按《资阳县志》：朱氏年十六，归陈璟，不挟贵，能孝于舅
姑，居恒罕闻笑语。甲申，献贼破成都，搜缉宗潢甚密。
璟被胁省试，妇知不免衣珮，拜请于舅姑曰：“儿为妇
十年，未尝敢背姑训以怼父母。今贼索我，无死所矣。”
遂剪发刺血，遗书诀其夫，大哭，掩面入室，扃其户，自
缢而死。